19.12.2014 Den Europæiske Unions Tidende L 365/143 AFGØRELSER RÅDETS AFGØRELSE af 16. december 2014 om Regionsudvalgets sammensætning (2014/930/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 305, under henvisning til forslag fra Europa-Kommissionen, og ud fra følgende betragtninger: (1) — Artikel 300 i traktaten om Den Europæiske Unions funktionsmåde (TEUF) fastsætter reglerne for Regionsudval- gets sammensætning. (2) —> I henhold til artikel 305 i TEUF skal Rådet træffe afgørelse om Regionsudvalgets sammensætning. Antallet af medlemmer må ikke overstige 350. (3) — Regionsudvalget vedtog den 6. oktober 2010 henstillinger til Kommissionen og Rådet om den fremtidige sammensætning af Regionsudvalget (?). (4) — Den nuværende fordeling af pladserne i Regionsudvalget bør så vidt muligt fastholdes, da den er et resultat af flere regeringskonferencer. (5) > Denne afgørelse er en overgangsordning, da den vedtages for at løse et specifikt retligt spørgsmål, nemlig den uoverensstemmelse, der er mellem Regionsudvalgets samlede antal medlemmer som følge af rækken af regerings- konferencer og det maksimale antal medlemmer, jf. artikel 305 i TEUF. (6) > Denne afgørelse vedtages i forbindelse med særlige omstændigheder, der vedrører Regionsudvalget, og danner ikke præcedens for nogen institutions sammensætning. (7) — Denne afgørelse revideres af Rådet på forslag af Kommissionen i god tid inden den mandatperiode, som udvalget påbegynder i 2020, eller i hvert fald med henblik på næste udvidelse. (8) — Revisionen skal baseres på resultatet af nærværende afgørelse, dvs. respektere det antal pladser, der er fastlagt herved, for så vidt angår de medlemsstater, der berøres af den nuværende ændring. Som resultat af denne revision vil en yderligere reduktion af pladser ikke gælde for de medlemsstater, der berøres af nærværende afgørelse. (9) — For at Regionsudvalget indtil udløbet af de nuværende medlemmers mandatperiode kan være sammensat i henhold til artikel 24 i akten vedrørende Kroatiens tiltrædelse, bør tidspunktet for, hvornår nærværende afgørelse får virkning, udsættes indtil mandatperiodens udløb — VEDTAGET DENNE AFGØRELSE: Artikel 1 Pladserne i Regionsudvalget fordeles således: Belgien 12 Bulgarien 12 ()) CdR 137/2010 fin (https://dm.cor.europa.eu/corDocumentSearch/Pages/redsearch.aspx).